Keywords

Summary



Keywords

1. Adórendelkezések – Jogszabályok harmonizálása – Szállítóeszközök ideiglenes behozatalára vonatkozó adómentesség

(83/182 tanácsi irányelv, 7. cikk, (1) bekezdés)

2. Adórendelkezések – Jogszabályok harmonizálása – Szállítóeszközök ideiglenes behozatalára vonatkozó adómentesség

(83/182 tanácsi irányelv)

3. Adórendelkezések – Jogszabályok harmonizálása – Szállítóeszközök ideiglenes behozatalára vonatkozó adómentesség

(83/182 tanácsi irányelv)

4. Adórendelkezések – Jogszabályok harmonizálása – Szállítóeszközök ideiglenes behozatalára vonatkozó adómentesség

(83/182 tanácsi irányelv)

5. Adórendelkezések – Jogszabályok harmonizálása – Szállítóeszközök ideiglenes behozatalára vonatkozó adómentesség

(83/182 tanácsi irányelv)

6. Adórendelkezések – Jogszabályok harmonizálása – Szállítóeszközök ideiglenes behozatalára vonatkozó adómentesség

(83/182 tanácsi irányelv)

Summary

1. Az egyes szállítóeszközök valamely tagállamba egy másik tagállamból történő ideiglenes behozatalának Közösségen belüli adómentességéről szóló 83/182 irányelv 7. cikkének (1) bekezdése szerinti szokásos tartózkodási hely meghatározása során egyidejűleg figyelembe kell venni az érintett személy adott helyhez kapcsolódó hivatásbeli és személyes kötődését, valamint annak időtartamát, és ha e kötődés nem csak egyetlen tagállamhoz kapcsolódik, akkor a hivatásbeli kötődéssel szemben a személyes kötődés élvez elsőbbséget. Az érintett személy személyes és hivatásbeli kötődésének vizsgálata során minden releváns körülményt figyelembe kell venni, így különösen az érintett személynek és családtagjainak a tényleges fizikai jelenlétét, illetve azt, hogy az érintett személynek hol van a lakóhelye, hol végzi kereső tevékenységét, és mely helyhez kötődnek a vagyoni érdekei. Elsősorban a tagállamok illetékes közigazgatási hatóságainak a feladata, hogy megítéljék és súlyozzák az adott esetre jellemző valamennyi releváns körülményt.

(vö. 45–46. pont)

2. Önmagában tehát nem minősülhet az egyes szállítóeszközök valamely tagállamba egy másik tagállamból történő ideiglenes behozatalának Közösségen belüli adómentességéről szóló 83/182 irányelvből eredő kötelezettségek megszegésének az a puszta tény, hogy valamely absztrakt nemzeti szabály bűncselekménynek minősíti azt a magatartást, ha valaki kivonja magát az általában alkalmazandó vám‑ és adójogszabályok alól. A bűnmegelőzés és bűnüldözés követelménye igazolhatja azt, hogy a tagállam meghatározott súlyú büntetéseket vezessen be, azonban nem zárható ki, hogy ezek a büntetések bizonyos körülmények között aránytalannak bizonyulnak.

(vö. 72. pont)

3. Nem teljesíti az egyes szállítóeszközök valamely tagállamba egy másik tagállamból történő ideiglenes behozatalának Közösségen belüli adómentességéről szóló 83/182 irányelvből eredő kötelezettségeit az a tagállam, amely abban az esetben, ha a belföldön szokásos tartózkodási hellyel rendelkező személy más tagállamban nyilvántartásba vett gépjárművet belföldön tart üzemben, illetve használ, előírja, hogy nem indítható meg az általában előírt büntetőeljárás, amennyiben az érintett személy a kivetett regisztrációs adót megfizeti, és egyidejűleg lemond a nemzeti jogban az említett adót megállapító határozattal szemben általában előírt jogorvoslatról. Ugyanis az ilyen szabályozás megvonhatja a közösségi jog által megkívánt hatékony bírói jogvédelmet a jogalanyoktól, amikor arra ösztönzi őket, hogy a büntetőeljárás elkerülése érdekében mondjanak le a nemzeti jogban általában előírt jogorvoslatról.

(vö. 77., 97. pont és a rendelkező rész)

4. Az egyes szállítóeszközök valamely tagállamba egy másik tagállamból történő ideiglenes behozatalának Közösségen belüli adómentességéről szóló 83/182 irányelv hatályán kívül esnek azok a büntetések, amelyeket a tagállam azon esetre ír elő, amikor az ideiglenes adómentesség alá vont gépjárművet jogosultsággal nem rendelkező más személy vezeti belföldön, illetve a kérdéses gépjárművet jogosultsággal nem rendelkező személy vezeti, miközben a szabálysértés elkövetésének időpontjában az adómentesség jogosultja nem tartózkodik belföldön.

(vö. 80–81. pont)

5. Nem teljesíti az egyes szállítóeszközök valamely tagállamba egy másik tagállamból történő ideiglenes behozatalának Közösségen belüli adómentességéről szóló 83/182 irányelvből eredő kötelezettségeit az a tagállam, amely a hatályos szabályozás megsértése miatti bírságkiszabás esetén előírja, hogy a gépjárművet is ideiglenesen ki kell vonni a forgalomból, és a gépjármű újbóli rendelkezésre bocsátására a kiszabott bírság és az esetlegesen előírt egyéb teher megfizetése után kerülhet sor. Mivel ugyanis ez az intézkedés alkalmas arra, hogy a jogosulttól egy időre megvonja a gépjárműve használati jogát, amely idő hosszabb is lehet, és tekintettel a gépjárművezetéshez való jog jelentőségére a személyek szabad mozgásához fűződő jogok tényleges gyakorlásában, az ilyen intézkedés aránytalan az elérni kívánt célhoz, vagyis a bírság beszedéséhez képest, amely cél a közösségi szabályozásnak jobban megfelelő eszközökkel is elérhető.

(vö. 83., 97. pont és a rendelkező rész)

6. Nem szegi meg az egyes szállítóeszközök valamely tagállamba egy másik tagállamból történő ideiglenes behozatalának Közösségen belüli adómentességéről szóló 83/182 irányelvből eredő kötelezettségeit az a tagállam, amely előírja, hogy az a sértett, akitől a tagállamban ideiglenes behozatali eljárás alá vont második gépjárművét eltulajdonítják, regisztrációs adót köteles fizetni. Az irányelvben ugyanis egyáltalán nincs olyan támpont, amely megalapozhatná azt a megállapítást, hogy az irányelvben ki akarták terjeszteni a mentességet, következésképpen korlátozni kívánták a tagállamok adószuverenitását olyan esetekben, amikor a mentességre jogosult személy és a gépjármű közötti, az irányelv hatálya alá tartozó kapcsolat megszakad, különösen a gépjármű eltulajdonítása esetén, amikor nagyon valószínű, hogy a gépjármű továbbra is az érintett tagállam területén közlekedik, és olyan személy vezeti, akinek semmilyen kapcsolata nincs a mentességre jogosult személlyel. Ezt az esetet nem fedi le az irányelv, így ez a tagállamok szabályozási hatáskörébe tartozik.

(vö. 94. pont)